title: Provedbena uredba Komisije (EU) br. 172/2013 od 26. veljače 2013. o brisanju određenih postojećih naziva vina iz registra uspostavljenog u skladu s Uredbom Vijeća (EZ) br. 1234/2007

text:
               15/Sv. 25

               HR

               Službeni list Europske unije

               176

         32013R0172

               L 055/20

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 172/2013
   od 26. veljače 2013.
   o brisanju određenih postojećih naziva vina iz registra uspostavljenog u skladu s Uredbom Vijeća (EZ) br. 1234/2007
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 118.s stavak 3., u vezi s člankom 4.,
   budući da:

               (1)

               Nazivi vina, koji su zaštićeni u skladu s člancima 51. i 54. Uredbe Vijeća (EZ) br. 1493/1999 od 17. svibnja 1999. o zajedničkoj organizaciji tržišta vina (2) i člankom 28. Uredbe Komisije (EZ) br. 753/2002 od 29. travnja 2002. o utvrđivanju određenih pravila za primjenu Uredbe Vijeća (EZ) br. 1493/1999 u pogledu opisa, označivanja, prezentiranja i zaštite određenih proizvoda u sektoru vina (3), automatski su zaštićeni na temelju Uredbe (EZ) br. 1234/2007. Ti nazivi vina („postojeći zaštićeni nazivi vina”) navedeni su u Registru zaštićenih oznaka izvornosti i zaštićenih oznaka zemljopisnog podrijetla uspostavljenom u skladu s člankom 118.n Uredbe (EZ) br. 1234/2007 („registar”).

               (2)

               U pogledu tih postojećih zaštićenih naziva vina, države članice morale su podnijeti Komisiji tehničku dokumentaciju i nacionalne odluke o odobrenju do 31. prosinca 2011. U skladu s člankom 118.s stavkom 3. Uredbe (EZ) br. 1234/2007 postojeći zaštićeni nazivi vina za koje nije podnesena nikakva dokumentacija do navedenog datuma nisu više zaštićeni u skladu s ovom Uredbom. Te nazive prema tome treba brisati iz registra.

               (3)

               Brisanje iz registra ne smije utjecati na vina, koja su stavljena na tržište ili označena nazivima vina, koja se trebaju brisati iz registra, prije stupanja na snagu ove Uredbe. Stavljanje na tržište takvih vina trebalo bi stoga dozvoliti do isteka zaliha.

               (4)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju tržišta poljoprivrednih proizvoda,

         DONIJELA JE OVU UREDBU:
   Članak 1.
   Nazivi vina navedeni u Prilogu ovoj Uredbi brišu se iz registra uspostavljenog u skladu s člankom 118.n Uredbe (EZ) br. 1234/2007.
   Članak 2.
   Vina stavljena na tržište ili označena prije stupanja na snagu ove Uredbe, s nazivima vina iz članka 1., mogu se stavljati na tržište do isteka zaliha.
   Članak 3.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. veljače 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 179, 14.7.1999., str. 1.

      (3)  SL L 118, 4.5.2002., str. 1.
   PRILOG

      Nazivi vina iz članka 1.

               Država

               Nazivi koji se brišu

               Grčka

               Αδριανή
               Βίλιτσα
               Κορωπί
               Μονεμβασία
               Παιανία
               Πλαγιές Πετρωτού
               Σύρος

               Španjolska

               Abanilla

               Francuska

               Aigues
               Allier
               Argens
               Balmes Dauphinoises
               Bénovie
               Bérange
               Bessan
               Bigorre
               Blanquette de Limoux
               Blanquette méthode ancestrale
               Bordeaux Côtes de Francs
               Bordeaux Haut-Benauge
               Bourbonnais
               Cassan
               Caux
               Cessenon
               Charente
               Charentes Maritimes
               Chaume — Premier Cru des coteaux du Layon
               Cher
               Collines de la Moure
               Comté de Grignan
               Coteaux de Bessilles
               Coteaux de Cèze
               Coteaux de Fontcaude
               Coteaux de la Cabrerisse
               Coteaux de l’Ardèche
               Coteaux de Laurens
               Coteaux de Miramont
               Coteaux de Montélimar
               Coteaux de Murviel
               Coteaux du Grésivaudan
               Coteaux du Layon Chaume
               Coteaux du Littoral Audois
               Coteaux du Salagou
               Coteaux du Verdon
               Coteaux et Terrasses de Montauban
               Coteaux Flaviens
               Côtes de Castillon
               Côtes de Ceressou
               Côtes de Lastours
               Côtes de Montestruc
               Côtes de Pérignan
               Côtes de Prouilhe
               Côtes du Brian
               Côtes du Condomois
               Côtes du Vidourle
               Crépy
               Creuse
               Cucugnan
               Deux-Sèvres
               Dordogne
               Doubs
               Entre-Deux-Mers-Haut-Benauge
               Haute-Garonne
               Hauterive
               Haute-Saône
               Hautes-Pyrénées
               Hauts de Badens
               Indre
               Indre et Loire
               Languedoc Grès de Montpellier
               Languedoc La Clape
               Languedoc Picpoul-de-Pinet
               Languedoc Terrasses du Larzac
               Loir et Cher
               Loire-Atlantique
               Loiret
               Lot et Garonne
               Maine et Loire
               Meuse
               Mont Baudile
               Monts de la Grage
               Néac
               Nièvre
               Petite Crau
               Premières Côtes de Blaye
               Principauté d’Orange
               Pyrénées Orientales
               Pyrénées-Atlantiques
               Sainte Baume
               Sarthe
               Seine et Marne
               Tarn
               Tarn et Garonne
               Terroirs Landais
               Touraine Amboise
               Touraine Azay-le-Rideau
               Touraine Mestand
               Val de Cesse
               Val de Dagne
               Val de Montferrand
               Vaunage
               Vendée
               Vienne
               Vins du Thouarsais
               Vistrenque
               Volnay Santenots

               Italija

               Alto Tirino
               Cagnina di Romagna
               Condoleo
               Dolcetto delle Langhe Monregalesi
               Dolcetto di Dogliani
               Dolcetto di Dogliani Superiore
               Donnici
               Esaro
               Golfo dei Poeti La Spezia
               Guardia Sanframondi
               Malvasia di Cagliari
               Monica di Cagliari
               Moscato di Cagliari
               Pagadebit di Romagna
               Pietraviva
               Pollino
               Romagna Albana spumante
               Rosso Canosa
               San Vito di Luzzi
               Sangiovese di Romagna
               Sant’Agata de’ Goti
               Solopaca
               Trebbiano di Romagna
               Valle del Crati
               Valle Peligna
               Verbicaro

               Luksemburg

               Crémant du Luxembourg

               Mađarska

               Alföldi
               Dél-alföldi
               Dél-dunántúli
               Duna melléki
               Egerszóláti Olaszrizling
               Észak-dunántúli
               Nyugat-dunántúli
               Somlói Arany
               Somlói Nászéjszakák bora
               Tisza melléki
               Tisza völgyi
               Villányi védett eredetű classicus

               Portugal

               Moscatel de Setúbal
               Vinho Espumante Beiras
               Vinho Regional Beiras

               Rumunjska

               Cernătești — Podgoria


title: Provedbena uredba Komisije (EU) 2015/500 оd 24. ožujka 2015. o utvrđivanju provedbenih tehničkih standarda u vezi s postupcima koje treba slijediti pri izdavanju odobrenja nadzornih tijela za primjenu uravnotežene prilagodbe u skladu s Direktivom 2009/138/EZ Europskog parlamenta i Vijeća  Tekst značajan za EGP

text:
               25.3.2015

               HR

               Službeni list Europske unije

               L 79/18

         PROVEDBENA UREDBA KOMISIJE (EU) 2015/500
   оd 24. ožujka 2015.
   o utvrđivanju provedbenih tehničkih standarda u vezi s postupcima koje treba slijediti pri izdavanju odobrenja nadzornih tijela za primjenu uravnotežene prilagodbe u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 86. stavak 3.,
   budući da:

               (1)

               Na temelju članka 77.b Direktive 2009/138/EZ društva za osiguranje i društva za reosiguranje mogu primijeniti uravnoteženu prilagodbu na relevantne vremenske strukture nerizičnih kamatnih stopa uz prethodno odobrenje nadzornih tijela ako su ispunjeni određeni uvjeti. Potrebno je utvrditi pravila o postupcima koje treba slijediti pri izdavanju odobrenja za primjenu uravnotežene prilagodbe.

               (2)

               Kako bi se smatrao potpunim, zahtjev bi trebao sadržavati sve bitne informacije koje su nadzornim tijelima potrebne za procjenu i odlučivanje. Kako bi se osigurala usklađena osnova za procjenu i odlučivanje nadzornih tijela, zahtjev bi trebao sadržavati dokaze kojima se potvrđuje da su ispunjeni svi uvjeti iz članka 77.b Direktive 2009/138/EZ.

               (3)

               Zahtjev za odobrenje primjene uravnotežene prilagodbe strateška je odluka u cilju upravljanja rizikom i planiranja kapitala. Na temelju krajnje odgovornosti upravnog, upravljačkog ili nadzornog tijela u pogledu usklađenosti sa zakonima i drugim propisima kako je utvrđeno člankom 40. Direktive 2009/138/EZ, trebalo bi detaljno razmotriti njihovo sudjelovanje u postupku odlučivanja o zahtjevu.

               (4)

               Osim članka 77.b Direktive 2009/138/EZ ta Direktiva sadržava i druge zahtjeve navedene u člancima 44., 45. i 77.c koji se primjenjuju na sva društva za osiguranje odnosno društva za reosiguranje koja upotrebljavaju uravnoteženu prilagodbu. Zahtjev za odobrenje trebao bi stoga sadržavati dokaze da će svi ti zahtjevi biti ispunjeni ako se izda odobrenje.

               (5)

               U postupcima koje treba slijediti za odobrenje primjene uravnotežene prilagodbe predviđa se stalna razmjena obavijesti između nadzornih tijela i društava za osiguranje odnosno društava za reosiguranje. To uključuje razmjenu obavijesti prije podnošenja službenog zahtjeva nadzornom tijelu i nakon odobravanja zahtjeva u okviru postupka nadzornog pregleda. Takva je stalna razmjena obavijesti potrebna kako bi se osiguralo da se odluke nadzornih tijela temelje na relevantnim i ažuriranim informacijama i dokazima.

               (6)

               Radi provedbe neometanog i učinkovitog procesa nadzorna tijela trebala bi, prije nego što donesu konačnu odluku o prihvaćanju ili odbijanju zahtjeva, moći zatražiti da društva za osiguranje i društva za reosiguranje unesu izmjene u zahtjev ako dokazi o ispunjavanju odgovarajućih uvjeta iz članka 77.b Direktive 2009/138/EZ nisu dostatni.

               (7)

               Osim razmatranja dokaza sadržanih u zahtjevu nadzorna tijela trebala bi pri donošenju odluke o tome jesu li ispunjeni zahtjevi iz Direktive 2009/138/EZ uzeti u obzir ostale bitne čimbenike.

               (8)

               Budući da se uravnoteženim portfeljima može upravljati u redovitom poslovanju, društvima kojima je izdano odobrenje za primjenu uravnotežene prilagodbe za vrednovanje odgovarajućih obveza trebalo bi dopustiti i primjenu te prilagodbe za vrednovanje budućih obveza osiguranja u mjeri u kojoj te obveze i imovina kojom se odgovara za te obveze imaju iste značajke kao i obveze i imovina uključene u početni uravnoteženi portfelj i stoga predstavljaju iste rizike za predmetno društvo.

               (9)

               Pri podnošenju zahtjeva za odobrenje primjene uravnotežene prilagodbe društvo za osiguranje odnosno društvo za reosiguranje trebalo bi, zbog povezanosti različitih zahtjeva za odobrenje u okviru Direktive 2009/138/EZ, obavijestiti nadzorno tijelo o ostalim zahtjevima u vezi sa stavkama iz članka 308.a stavka 1. Direktive 2009/138/EZ koji su trenutačno u tijeku ili koji se predviđaju u sljedećih šest mjeseci. Takav je zahtjev potreban kako bi se osiguralo da se procjene nadzornih tijela temelje na transparentnim i nepristranim informacijama.

               (10)

               Ova se Uredba temelji na nacrtu provedbenih tehničkih standarda koji je Europskoj komisiji dostavilo Europsko nadzorno tijelo za osiguranje i strukovno mirovinsko osiguranje.

               (11)

               Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (2),

               (12)

               Radi povećanja pravne sigurnosti u pogledu nadzornog sustava tijekom razdoblja postupnog uvođenja predviđenog u članku 308.a Direktive 2009/138/EZ, koje će započeti 1. travnja 2015., važno je osigurati da ova Uredba stupi na snagu što prije, dan nakon njezine objave u Službenom listu Europske Unije.

         DONIJELA JE OVU UREDBU:
   Članak 1.
   Zahtjev za primjenu uravnotežene prilagodbe
   1.   Društva za osiguranje i društva za reosiguranje koja podnose zahtjev za primjenu uravnotežene prilagodbe nadzornom tijelu podnose pisani zahtjev na prethodno odobrenje.
   2.   Zahtjev se podnosi na jednom od službenih jezika država članice u kojoj društvo za osiguranje odnosno društvo za reosiguranje ima sjedište ili na jeziku koji je prethodno usuglašen s nadzornim tijelom te sadržava barem informacije koje se zahtijevaju na temelju članaka 3. do 6. ove Uredbe.
   3.   Društva za osiguranje i društva za reosiguranje osiguravaju da zahtjev sadržava sve ostale bitne informacije za koje smatraju da bi mogle biti potrebne kako bi nadzorno tijelo provelo procjenu i donijelo odluku. Zahtjev mora sadržavati dokumentirane dokaze o internom postupku odlučivanja društva za osiguranje odnosno društva za reosiguranje koji se odnosi na zahtjev.
   4.   Ako se zahtjev podnosi u vezi s dva ili više portfelja obveza osiguranja ili reosiguranja, u zahtjevu se za svaki portfelj naveden u njemu zasebno navode dokazi koji se zahtijevaju na temelju članaka 3. do 6. ove Uredbe.
   Članak 2.
   Sadržaj zahtjeva koji se odnosi na dodijeljeni portfelj imovine
   U vezi s dodijeljenim portfeljem imovine koji se zahtijeva na temelju članka 77.b stavka 1. točke (a) Direktive 2009/138/EZ, zahtjev sadržava barem sljedeće:

               (a)

               dokaze da dodijeljeni portfelj imovine ispunjava sve relevantne uvjete utvrđene člankom 77.b stavkom 1. Direktive 2009/138/EZ;

               (b)

               pojedinosti o imovini iz dodijeljenog portfelja, koje uključuju podatke o svakoj stavki imovine zajedno s postupkom koji se koristi za razvrstavanje te imovine na temelju vrste imovine, kreditne kvalitete i trajanja za potrebe određivanja temeljnog prinosa iz članka 77.c stavka 1. točke (b) Direktive 2009/138/EZ;

               (c)

               opis postupka koji se koristi za održavanje dodijeljenog portfelja imovine u skladu s člankom 77.b stavkom 1. točkom (a) Direktive 2009/138/EZ, uključujući postupak održavanja umnožavanja očekivanih novčanih tokova ako su se oni značajno promijenili.

         Članak 3.
   Sadržaj zahtjeva koji se odnosi na portfelj obveza osiguranja ili reosiguranja
   U vezi s portfeljem obveza osiguranja ili reosiguranja na koji se namjerava primijeniti uravnotežena prilagodba, zahtjev sadržava barem sljedeće:

               (a)

               dokaze da obveze osiguranja ili reosiguranja ispunjavaju sve kriterije utvrđene člankom 77.b stavkom 1. točkama (d), (e), (g) i (j) Direktive 2009/138/EZ;

               (b)

               ako je uključen rizik smrtnosti, kvantitativne dokaze da se najbolja procjena portfelja obveza osiguranja ili reosiguranja ne povećava za više od 5 % pod stresom zbog rizika smrtnosti utvrđenog člankom 52. Delegirane uredbe Komisije (EU) 2015/35 (3).

         Članak 4.
   Sadržaj pisanog zahtjeva koji se odnosi na usklađivanje novčanih tokova i upravljanje portfeljem
   U vezi s usklađivanjem novčanih tokova i upravljanjem prihvatljivim portfeljem obveza i dodijeljenim portfeljem imovine, zahtjev sadržava barem sljedeće:

               (a)

               kvantitativne dokaze da su ispunjeni kriteriji iz članka 77.b stavka 1. točke (c) Direktive 2009/138/EZ, uključujući kvantitativnu i kvalitativnu procjenu o tome uzrokuje li bilo koja neusklađenost značajne rizike u odnosu na rizike prisutne u djelatnostima osiguranja na koje se namjerava primijeniti uravnotežena prilagodba;

               (b)

               dokaze da će se uspostaviti prikladni postupci kako bi se pravilno odredili i organizirali portfelj obveza i dodijeljeni portfelj imovine te kako bi se njima upravljalo neovisno o ostalim djelatnostima društva te kako bi se osiguralo da se dodijeljena imovina neće koristiti za pokriće gubitaka koji proizlaze iz drugih djelatnosti društva u skladu s člankom 77.b stavkom 1. točkom (b) Direktive 2009/138/EZ;

               (c)

               dokaze o prilagodbi vlastitih sredstava u skladu s člankom 81. Direktive 2009/138/EZ kako bi se odrazila smanjena prenosivost;

               (d)

               dokaze o prilagodbi potrebnog solventnog kapitala kako bi se primjereno odrazio smanjeni opseg diversifikacije rizika. Prema potrebi to uključuje dokaze o usklađenosti s člancima 216., 217. i 234. Delegirane uredbe (EU) 2015/35. Ako društva za osiguranje i društva za reosiguranje namjeravaju izračunati potrebni solventni kapital primjenom unutarnjeg modela, ali ako im nije izdano potrebno odobrenje nadzornog tijela, dokazi koji se zahtijevaju ovim stavkom dostavljaju se na temelju rezultata dobivenih primjenom standardne formule i neodobrenog unutarnjeg modela.

         Članak 5.
   Dodatni sadržaj pisanog zahtjeva
   Osim informacija navedenih u člancima 3. do 4. ove Uredbe zahtjev sadržava i sljedeće:

               (a)

               potvrdu da će uvjeti iz članka 77.b stavka 3. Direktive 2009/138/EZ biti ispunjeni ako nadzorno tijelo izda odobrenje za primjenu uravnotežene prilagodbe;

               (b)

               plan likvidnosti koji se zahtijeva člankom 44. stavkom 2. Direktive 2009/138/EZ;

               (c)

               procjene koje se zahtijevaju člankom 44. stavkom 2.a točkom (b) Direktive 2009/138/EZ;

               (d)

               procjene koje se zahtijevaju člankom 45. stavkom 2.a Direktive 2009/138/EZ;

               (e)

               detaljno objašnjenje i prikaz postupka izračuna koji se koristi za utvrđivanje uravnotežene prilagodbe u skladu sa zahtjevima iz članka 77.c Direktive 2009/138/EZ;

               (f)

               popis ostalih zahtjeva koje je društvo za osiguranje odnosno društvo za reosiguranje podnijelo ili koje predviđa podnijeti u sljedećih šest mjeseci, a koji se odnose na odobrenje bilo koje stavke na koju se odnosi postupno uvođenje predviđeno člankom 308.a stavkom 1. Direktive 2009/138/EZ.

         Članak 6.
   Procjena zahtjeva
   1.   Nadzorno tijelo potvrđuje primitak zahtjeva društva za osiguranje odnosno društva za reosiguranje.
   2.   Nadzorno tijelo smatra da je zahtjev potpun ako sadržava sve dokaze koji se zahtijevaju člancima 2. do 5. ove Uredbe.
   3.   U roku od 30 dana od primitka zahtjeva nadzorno tijelo potvrđuje smatra li se zahtjev potpunim.
   4.   Ako nadzorno tijelo utvrdi da zahtjev nije potpun, ono odmah obavješćuje društvo za osiguranje odnosno društvo za reosiguranje da rok za izdavanje odobrenja nije započeo i objašnjava zbog čega se zahtjev ne smatra potpunim.
   5.   Nadzorno tijelo osigurava da se odluka o zahtjevu donese u roku od šest mjeseci od dana primitka potpunog zahtjeva.
   6.   Ako je nadzorno tijelo potvrdilo potpunost zahtjeva, to ne sprječava nadzorno tijelo da zatraži dodatne informacije potrebne za provedbu procjene. U zahtjevu se navode potrebne dodatne informacije i razlozi zahtjeva.
   7.   Procjena zahtjeva uključuje kontinuiranu razmjenu obavijesti s društvom za osiguranje odnosno društvom za reosiguranje i može uključivati zahtjev nadzornih tijela da se prilagodi način na koji društvo namjerava primjenjivati uravnoteženu prilagodbu. Ako nadzorno tijelo utvrdi da bi se odobrenje za primjenu uravnotežene prilagodbe moglo izdati pod uvjetom da se provedu prilagodbe, ono o potrebnim prilagodbama bez odgode obavješćuje u pisanom obliku društvo za osiguranje odnosno društvo za reosiguranje.
   8.   Vrijeme od datuma kada nadzorno tijelo zatraži dodatne informacije ili prilagodbe u skladu sa stavcima 6. ili 7. do datuma kada nadzorno tijelo zaprimi te informacije ili prilagodbe ne uračunava se u šestomjesečno razdoblje navedeno u stavku 5.
   9.   Društva za osiguranje i društva za reosiguranje osiguravaju da su tijekom procjene zahtjeva nadzornom tijelu dostupni svi dokumentirani dokazi, uključujući kad je to moguće i u elektroničkom obliku.
   10.   Društvo za osiguranje odnosno društvo za reosiguranje obavješćuje nadzorno tijelo o svakoj promjeni pojedinosti zahtjeva. Ako društvo za osiguranje odnosno društvo za reosiguranje obavijesti nadzorno tijelo o promjeni zahtjeva, smatra se da je riječ o novom zahtjevu, osim u sljedećim slučajevima:

               (a)

               promjena je rezultat zahtjeva nadzornog tijela da se dostave dodatne informacije ili uvedu izmjene; ili

               (b)

               nadzorno tijelo smatra da promjena ne utječe značajno na procjenu zahtjeva.

         11.   Društvo za osiguranje odnosno društvo za reosiguranje može povući zahtjev u bilo kojem trenutku prije nego što nadzorno tijelo donese odluku tako da o tome dostavi obavijest u pisanom obliku. Ako društvo za osiguranje odnosno društvo za reosiguranje ponovno podnese zahtjev ili podnese ažurirani zahtjev, nadzorno tijelo smatra se da je riječ o novom zahtjevu.
   Članak 7.
   Odlučivanje o zahtjevu
   1.   Pri odlučivanju o odobrenju zahtjeva nadzorno tijelo može razmatrati i druge dokaze osim onih koji su navedeni u člancima 2. do 5. ove Uredbe ako su ti dokazi bitni za procjenu usklađenosti s uvjetima iz članka 77.b stavka 1. i članka 77.c Direktive 2009/138/EZ.
   2.   Odluka nadzornog tijela o odobrenju zahtjeva dostavlja se u pisanom obliku na jeziku na kojem je zahtjev napisan.
   3.   Ako se dostavi jedinstveni zahtjev koji se odnosi na više portfelja obveza osiguranja ili reosiguranja, nadzorno tijelo može odobriti zahtjev u odnosu na neke, ali ne i sve portfelje navedene u zahtjevu. U tom slučaju u pisanoj obavijesti o odluci navode se portfelji obveza osiguranja ili reosiguranja na koje se može primijeniti uravnotežena prilagodba.
   4.   Ako nadzorno tijelo odluči odbiti zahtjev u odnosu na neke ili sve portfelje navedene u zahtjevu, dužno je jasno navesti razloge te odluke.
   5.   Ako se društvima za osiguranje i reosiguranje odobri zahtjev za primjenu uravnotežene prilagodbe na portfelj obveza osiguranja i reosiguranja, smatra se da su opsegom te odluke o odobrenju obuhvaćene buduće obveze i imovina osiguranja i reosiguranja koje se dodaju tom uravnoteženom portfelju uz uvjet da društva mogu dokazati sljedeće:

               (a)

               buduće obveze i imovina imaju iste značajke kao i obveze i imovina iz uravnoteženog portfelja za koji je izdano odobrenje;

               (b)

               uravnoteženi portfelj i dalje ispunjava odgovarajuće uvjete iz Direktive 2009/138/EZ.

         Članak 8.
   Opoziv odobrenja nadzornog tijela
   Ako nadzorno tijelo smatra da društvo za osiguranje odnosno društvo za reosiguranje kojemu je izdano odobrenje za primjenu uravnotežene prilagodbe više ne ispunjava uvjete iz članka 77.b stavka 1. ili članka 77.c Direktive 2009/138/EZ, ono odmah obavješćuje društvo za osiguranje odnosno društvo za reosiguranje i objašnjava prirodu neispunjavanja uvjeta.
   Članak 9.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 335, 17.12.2009., str. 1.

      (2)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

      (3)  Delegirana uredba Komisije (EU) 2015/35 od 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).


title: Provedbena uredba Komisije (EU) 2015/447 оd 17. ožujka 2015. o podjeli nacionalnih mliječnih kvota između isporuke i izravne prodaje utvrđenih za razdoblje 2014./2015. u Prilogu IX. Uredbi Vijeća (EZ) br. 1234/2007

text:
               18.3.2015

               HR

               Službeni list Europske unije

               L 74/21

         PROVEDBENA UREDBA KOMISIJE (EU) 2015/447
   оd 17. ožujka 2015.
   o podjeli nacionalnih mliječnih kvota između isporuke i izravne prodaje utvrđenih za razdoblje 2014./2015. u Prilogu IX. Uredbi Vijeća (EZ) br. 1234/2007
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 69. stavak 1. u vezi s člankom 4.,
   budući da:

               (1)

               Uredbom (EU) br. 1308/2013 Europskog parlamenta i Vijeća (2)1. siječnja 2014. stavlja se izvan snage i zamjenjuje Uredba (EZ) br. 1234/2007. Međutim člankom 230. stavkom 1. točkom (a) Uredbe (EU) br. 1308/2013 predviđeno je da se u pogledu sustava ograničenja proizvodnje mlijeka do 31. ožujka 2015. i dalje primjenjuje dio II. glava I. poglavlje III. odjeljak III. Uredbe (EZ) br. 1234/2007 te njezin članak 55., članak 85. i prilozi IX. i X.

               (2)

               Člankom 67. stavkom 2. Uredbe (EZ) br. 1234/2007 predviđeno je da proizvođači mogu imati jednu ili dvije individualne kvote, jednu za isporuke i drugu za izravne prodaje. Proizvođačeve količine može iz jedne kvote u drugu konvertirati samo nadležno tijelo države članice, na temelju opravdanog zahtjeva proizvođača.

               (3)

               Provedbenom uredbom Komisije (EU) br. 266/2014 (3) određuje se podjela između isporuka i izravne prodaje za razdoblje od 1. travnja 2013. do 31. ožujka 2014. za sve države članice.

               (4)

               U skladu s člankom 25. stavkom 2. Uredbe Komisije (EZ) br. 595/2004 (4), države članice prijavile su Komisiji količine koje su na zahtjev proizvođača neopozivo pretvorene u pojedinačne kvote za isporuke odnosno za izravnu prodaju.

               (5)

               Stoga je primjereno odrediti podjelu između isporuke i izravne prodaje za nacionalne kvote koje se primjenjuju u razdoblju od 1. travnja 2014. do 31. ožujka 2015. utvrđene u točki 1. Priloga IX. Uredbi (EZ) br. 1234/2007.

               (6)

               U skladu s člankom 69. stavkom 1. u vezi s člankom 4. Uredbe (EZ) br. 1234/2007, Komisija je morala djelovati u skladu s postupkom navedenim u članku 195. stavku 2. te Uredbe. Odgovarajući postupak u skladu s Uredbom (EU) br. 1308/2013 je postupak ispitivanja iz članka 229. stavka 2. te Uredbe.

               (7)

               Budući da se podjelom između izravne prodaje i isporuke koristi kao referentnom osnovom za kontrole iz članaka 19. do 22. Uredbe (EZ) br. 595/2004 i za izradu godišnjeg upitnika iz Priloga I. toj Uredbi, primjereno je odrediti datum prestanka važenja ove Uredbe nakon posljednjeg mogućeg datuma za provođenje tih kontrola.

               (8)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Podjela nacionalnih kvota utvrđenih u Prilogu IX. Uredbi (EZ) br. 1234/2007 između isporuke i izravne prodaje koja se primjenjuje u razdoblju od 1. travnja 2014. do 31. ožujka 2015. utvrđena je u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Prestaje važiti 30. rujna 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 299, 16.11.2007., str. 1.

      (2)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

      (3)  Provedbena uredba Komisije (EU) br. 266/2014 od 14. ožujka 2014. o podjeli nacionalnih mliječnih kvota između isporuke i izravne prodaje utvrđenih za razdoblje 2013./2014. u Prilogu IX. Uredbi Vijeća (EZ) br. 1234/2007 (SL L 76, 15.3.2014., str. 31.).

      (4)  Uredba Komisije (EZ) br. 595/2004 od 30. ožujka 2004. o utvrđivanju detaljnih pravila za primjenu Uredbe Vijeća (EZ) br. 1788/2003 o uvođenju pristojbe u sektoru mlijeka i mliječnih proizvoda (SL L 94, 31.3.2004., str. 22.).

      PRILOG

                  Države članice

                  Isporuka (tone)

                  Izravna prodaja (tone)

                  Belgija

                  3 566 075,994

                  36 038,916

                  Bugarska

                  981 934,239

                  67 583,377

                  Češka

                  2 910 127,559

                  25 017,298

                  Danska

                  4 847 759,582

                  149,891

                  Njemačka

                  30 229 156,242

                  89 772,508

                  Estonija

                  687 975,699

                  4 950,350

                  Irska

                  5 782 858,891

                  1 563,345

                  Grčka

                  878 297,757

                  1 317,000

                  Španjolska

                  6 491 200,263

                  66 355,182

                  Francuska

                  26 043 679,756

                  327 551,521

                  Hrvatska

                  698 376,994

                  66 623,006

                  Italija

                  10 921 420,936

                  367 121,930

                  Cipar

                  155 022,240

                  636,552

                  Latvija

                  770 138,701

                  10 993,997

                  Litva

                  1 753 855,868

                  73 783,113

                  Luksemburg

                  292 166,310

                  588,000

                  Mađarska

                  1 967 795,932

                  165 608,590

                  Malta

                  52 205,729

                  0,000

                  Nizozemska

                  11 972 757,363

                  77 735,292

                  Austrija

                  2 911 286,952

                  81 441,536

                  Poljska

                  9 923 889,074

                  131 907,982

                  Portugal (1)

                  2 080 193,719

                  8 710,827

                  Rumunjska

                  1 571 952,247

                  1 705 244,231

                  Slovenija

                  597 453,865

                  20 719,515

                  Slovačka

                  1 075 927,489

                  39 828,732

                  Finska (2)

                  2 615 170,922

                  4 657,981

                  Švedska

                  3 589 229,658

                  4 800,000

                  Ujedinjena Kraljevina

                  15 755 730,218

                  140 974,348

         (1)  Osim Madeire.

         (2)  Finska nacionalna kvota kako je navedena u Prilogu IX. Uredbi (EZ) br. 1234/2007 i ukupan iznos finske nacionalne kvote kako je naveden u Prilogu ovoj Uredbi razlikuju se zbog povećanja kvote od 784,683 tone u svrhu kompenzacije finskih proizvođača „SLOM” u skladu s člankom 67. stavkom 4. Uredbe (EZ) br. 1234/2007.


title: Provedbena uredba Komisije (EU) br. 1084/2011 od 27. listopada 2011. o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja

text:
               15/Sv. 014

               HR

               Službeni list Europske unije

               196

         32011R1084

               L 281/3

               SLUŽBENI LIST EUROPSKE UNIJE

               27.10.2011.

      PROVEDBENA UREDBA KOMISIJE (EU) br. 1084/2011
   od 27. listopada 2011.
   o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 2. i članak 38. točku (d),
   budući da:

               (1)

               Članak 7. stavak 2. Uredbe Komisije (EZ) br. 1235/2008 (2) predviđa da popis priznatih trećih zemalja sadrži sve informacije koje su potrebne za provjeru u pogledu svake treće zemlje jesu li proizvodi stavljeni na tržište Unije bili podvrgnuti sustavu kontrole treće zemlje priznate u skladu s člankom 33. stavkom 2. Uredbe (EZ) br. 834/2007. Tunis je prenio izmjenu relevantnih specifikacija iz Priloga III. Uredbi (EZ) br. 1235/2008 nakon uspostave nove opće uprave za ekološku poljoprivredu u Ministarstvu poljoprivrede, koja je postala novo nadležno tijelo odgovorno za sustav kontrole u Tunisu.

               (2)

               Provedbenom uredbom Komisije (EU) br. 590/2011 (3) u Prilog III. Uredbi (EZ) br. 1235/2008 umetnut je novi tekst koji se odnosi na Kanadu. Točka 1. „Kategorije proizvoda” tog teksta sadrži grešku, jer uvodi odvojeno točku (c) „hranu za životinje” kao jednu od tih kategorija, a ona zapravo predstavlja jednu od mogućih uporaba „prerađenih poljoprivrednih proizvoda” iz točke 1.(b) navedenog teksta.

               (3)

               Kanada je obavijestila Komisiju da popis kontrolnih tijela u Prilogu III. Uredbi (EZ) br. 1235/2008 uključuje još jednu grešku, jer kontrolno tijelo „Control Union Certifications” nije ovlašteno od strane Kanadske agencije za nadzor hrane za pružanje certifikacijskih usluga u Kanadi.

               (4)

               Uredbu (EZ) br. 1235/2008 trebalo bi stoga izmijeniti i ispraviti na odgovarajući način.

               (5)

               Radi pravne sigurnosti, odredbu utvrđenu u ovoj Uredbi trebalo bi primjenjivati od datuma stupanja na snagu Uredbe (EU) br. 590/2011.

               (6)

               Mjere predviđene ovom Uredbom u skladu su s mišljenjem regulatornog Odbora za ekološku proizvodnju,

         DONIJELA JE OVU UREDBU:
   Članak 1.
   Odredbe o izmjeni
   U tekstu koji se odnosi na Tunis u Prilogu III. Uredbi (EZ) br. 1235/2008 točka 4. zamjenjuje se sljedećim:

      „4.   Nadležno tijelo: Direction générale de l’Agriculture Biologique (Ministère de l’Agriculture et de l’Environnement); www.agriportail.tn”.

   Članak 2.
   Odredbe o ispravku
   Tekst koji se odnosi na Kanadu u Prilogu III. Uredbi (EZ) br. 1235/2008 mijenja se kako slijedi:

               1.

               U točki 1. točke (b) i (c) zamjenjuju se sljedećim:

                           „(b)

                           prerađeni poljoprivredni proizvodi koji se koriste kao hrana i hrana za životinje.”

               2.

               U točki 5. šesta alineja „Control Union Certifications (CUC), www.controlunion.com” briše se.

         Članak 3.
   Ova Uredba stupa na snagu na dan objave u Službenom listu Europske unije.
   Međutim, članak 2. primjenjuje se od 28. lipnja 2011.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2011.

            Za Komisiju

            Predsjednik

         José Manuel BARROSO

      (1)  SL L 189, 20.7.2007., str. 1.

      (2)  SL L 334, 12.12.2008., str. 25.

      (3)  SL L 161, 21.6.2011., str. 9.


title: Provedbena uredba Komisije (EU) 2015/816 оd 22. svibnja 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ZOZP))

text:
               27.5.2015

               HR

               Službeni list Europske unije

               L 129/10

         PROVEDBENA UREDBA KOMISIJE (EU) 2015/816
   оd 22. svibnja 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012 Komisija je ispitala zahtjev Francuske za odobrenje izmjene specifikacije za zaštićenu oznaku zemljopisnog podrijetla „Canard à foie gras du Sud-Ouest (Chalosse, Gascogne, Gers, Landes, Périgord, Quercy)”, registriranu u skladu s Uredbom Komisije (EZ) br. 1338/2000 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Canard à foie gras du Sud-Ouest (Chalosse, Gascogne, Gers, Landes, Périgord, Quercy)” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1338/2000 od 26. lipnja 2000. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 154, 27.6.2000., str. 5.).

      (3)  SL C 11, 15.1.2015., str. 24.